**Közlemény a *Szent Piroska Katolikus Óvodába***

 **(9600, Sárvár, Petőfi Sándor u. 21.)**

**való beiratkozásról a 2024-2025. nevelési évre**

A nemzeti köznevelésről szóló 2011. évi CXC. törvény (a továbbiakban: Nkt.), a nemzeti köznevelésről szóló törvény végrehajtásáról szóló 229/2012.(VIII.28.) Korm. rendelet, a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet alapján, a **Szent Piroska Katolikus Óvoda** (székhely: 9600, Sárvár, Petőfi Sándor u. 21./ email: szentpiroska@varsat.net) az óvodai beiratkozás időpontja a 2024/2025 nevelési évre:

**Székhelyintézmény: Szent Piroska Katolikus Óvoda 9600, Sárvár, Petőfi Sándor u. 21.**

**Időpontja: 2024. április 23. kedd 8.00 h-15.00 h**

**Tagóvodánkba a beiratkozásra ugyanebben az időpontban, az óvoda épületében a vezetői irodában a tagintézmény igazgatóknál lesz lehetőség:**

**Tagintézmény: Szent Piroska Katolikus Óvoda Káldi tagintézménye**

 **9673 Káld, Szabadság u 11.**

**Időpontja: 2024. április 23. kedd 8.00 h-15.00 h**

A nemzeti köznevelésről szóló 2011. évi CXC törvény 8.§ (2) bekezdése kimondja, hogy a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. Az óvodába be kell íratni azt a kisgyermeket, aki 2024. augusztus 31. napjáig betölti a harmadik életévét. Az Nkt. 4. § 19. pontja szerint a nevelési év: az óvodában szeptember 1-jétől a következő év augusztus 31-éig tartó időszak. Azok a szülők, akiknek gyermekei 2024. augusztus 31. után töltik be 3. életévüket (előfelvételis jelentkezők), gyermekük óvodai felvételi szándékát a fenti időpontokban szintén jelezhetik az intézményben, és óvodai felvételükről a 2024/2025. nevelési évben a jogszabályban megfogalmazott, a folyamatos felvételre vonatkozó előírásoknak megfelelően dönt az óvoda vezetője. A Szent Piroska Katolikus Óvodaalapító okiratában meghatározottak szerint ellátja a többi gyermekkel együtt nevelhető sajátos nevelési igényű gyermekek óvodai nevelését, amely a szakértői bizottság szakvéleménye alapján vehető igénybe. Az óvodai felvételről a férőhelyek függvényében az óvoda vezetője dönt az érvényes jogszabályi előírás alapján. A felvételről az óvoda vezetője legkésőbb 2024. május 24-ig írásban tájékoztatja az érintett szülőket. Az óvoda döntésével szemben fellebbezni a kézhezvételtől számított 15 napon belül lehet, amely fellebbezést az óvoda vezetőjének kell benyújtani.

Az óvodai beiratkozáskor be kell mutatni a gyermek nevére kiállított személyazonosságot igazoló hatósági igazolványokat, továbbá a szülő személyazonosságát igazoló hatósági igazolványokat és lakcímet igazoló hatósági igazolványát.

Kérjük a szülőket, hogy az óvodai beiratkozáshoz hozzák magukkal a következő iratokat:

* jelentkezési lap
* a szülő nevére kiállított személyazonosságot igazoló hatósági igazolványt,
* a szülő (gondviselő) lakcímet igazoló hatósági igazolványát,
* a gyermek nevére kiállított személyazonosságot igazoló hatósági igazolványt,
* a gyermek lakcímet igazoló hatósági igazolványt,
* a gyermek TAJ kártyáját,
* a gyermek születési anyakönyvi kivonatát,
* a szakértői véleményeket, amennyiben rendelkeznek vele.

Szeretettel várunk minden kedves Szülőt és leendő kis óvodást!